Hvordan finder man den rigtige roommate?
Man skal først gøre sig nogle overvejelser over, hvad der er vigtigt for en. På den måde er det lettere at imødekomme de værdier, man selv sætter pris på som for eksempel ikke at gå i byen hver weekend, og at det heller ikke skal sea forfærdelig rodet ud i lejligheden. Jeg tror også, at det er en god idé at vælge en, som minder lidt om en selv, fordi man i højere grad har samme indstilling til, hvordan tingene skal være. Da jeg skulle finde en roommate, var det også vigtigt for mig at finde en reel person. Ærlighed kommer man langt med.